Document ID: 32013R0957

IZVEDBENA UREDBA KOMISIJE (EU) št. 957/2013
z dne 4. oktobra 2013
o vpisu imena v register zaščitenih označb porekla in zaščitenih geografskih označb [Bamberger Hörnla/Bamberger Hörnle/Bamberger Hörnchen (ZGO)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1), zlasti člena 52(2) Uredbe,
ob upoštevanju naslednjega:
(1)
Uredba (EU) št. 1151/2012 je razveljavila in nadomestila Uredbo Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (2).
(2)
V skladu s členom 6(2) Uredbe (ES) št. 510/2006 je bila vloga Nemčije za registracijo imena „Bamberger Hörnla“/„Bamberger Hörnle“/„Bamberger Hörnchen“ objavljena v Uradnem listu Evropske unije. (3).
(3)
Združenje „Arche Noah“ s sedežem v Schilternu v Avstriji je nasprotovalo registraciji navedenega imena. Vendar je Komisija skladu s členom 7(3) Uredbe (ES) št. 510/2006 navedeni ugovor razglasila za nedopusten, ker je bil poslan neposredno Komisiji, kar je kršitev drugega pododstavka člena 7(2) navedene uredbe, ki zahteva predložitev prek pristojnih nacionalnih organov.
(4)
Zato bi bilo treba ime „Bamberger Hörnla“/„Bamberger Hörnle“/„Bamberger Hörnchen“ registrirati -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 4. oktobra 2013

Labels: 3
18
17